kardosdrur/scandi-wiki huggingface dataset:
Grete Kirketerp

Grete Kirketerp (egentlig: Margrete Kirketerp Nielsen, født Bælum) (13. april 1910 på Ciciliedal i Øster Uttrup ved Nørre Tranders øst for Aalborg – 18. juli 1998 i Hobro) var en dansk politiker. Grete Kirketerp var medlem af Venstre, og hun blev Danmarks første kvindelige amtsborgmester.

Uddannelse
Gik i landsbyskolen til 1922. Derefter elev på cand.mag. Møllers Realskole i Aalborg, hvorfra hun tog realeksamen i 1926. Elev på Sorø Husholdningsskole i 1928. Student fra Hovedstadens studenterkursus i 1930. Læste derefter på Københavns Universitet, hvor hun bestod første del af medicinstudiet i 1935.

Familie 
Grete Kirketerps forældre Aksel Bælum (1882-1952) og Mary Uhrenholdt (1884-1975) ejede gården Ciciliedal i Øster Uttrup ved Aalborg. 
  
I 1935 giftede hun sig med dyrlæge, senere gårdejer Olav Kirketerp Nielsen (1902-1979). Familien boede først i Århus, senere i Hobro. I 1952 overtog parret Olavs barndomshjem slægtsgården Kirketerp i Hørby lidt udenfor Hobro. Parret fik fire børn, nemlig tre døtre og én søn.   

Efter Olavs død i 1979 afhændede Grete Kirketerp gården til sit yngste barn Niels Kristian Kirketerp. Sønnen blev senere medlem af både amtsrådet og regionsrådet i Nordjylland. N.K. Kirketerp blev den sidste viceamtsborgmester i Nordjylland og den første næstformand i regionsrådet.

Politiker
Grete Kirketerp var medlem af Hobro Byråd fra 1950 til 1952. Fra 1954 til 1970 var hun medlem af Aalborg Amtsråd. Hun var den femte kvinde, der blev valgt ind i et dansk amtsråd.  Hun havde fået sin politiske og kulturelle interesse fra sine forældre, men hun blev også påvirket af svigerfaderen Niels Kristian Nielsen, der var medlem af Aalborg Amtsråd i 25 år. 

I 1966 blev hun ordfører for den borgerlige flertalsgruppe i amtsrådet. Dermed blev hun Aalborg Amtsråds politiske leder, mens amtmanden var amtsrådets administrative leder.  

Grete Kirketerp blev formand for det 21-mandsudvalg, der skulle forberede dannelsen af Nordjyllands Amt. Det blev besluttet, at det nye amt skulle bestå af Hjørring Amt, Aalborg Amt samt Fjerritslev området fra Thisted Amt. 
 
Lokalt fik Grete Kirketerp amtets grænse skubbet mod syd. Hun fik nemlig overført Hobro Købstad og en række landsogne i den senere Mariagerfjord Kommune fra Randers Amt til Nordjyllands Amt.  Desuden fik hun overført nogle områder i Vesthimmerland fra Viborg Amt til Farsø Kommune og dermed til Nordjyllands Amt.   
 
Grete Kirketerp blev i 1970 valgt til den første amtsborgmester i Nordjylland. Hun beholdt denne post til 1978. Hun var Danmarks første kvindelige amtsborgmester. I 1970'erne var hun også landets eneste kvindelige amtsborgmester. 
  
I 1967 blev hun medlem af Venstres kvindeudvalg og af partiets familiepolitiske udvalg. Hun blev medlem af Venstre hovedbestyrelse i 1969. Grete Kirketerp blev senere æresmedlem af Venstre.

Andet
Grete Kirketerp blev medlem af Dansk Kvindesamfund i 1939, og hun blev Ridder af Dannebrog i 1972.

Eksterne henvisninger 
 

Amtsborgmestre fra Danmark
Riddere af Dannebrog
Danskere i 1900-tallet
Medlemmer af Hobro Byråd
Kommunalbestyrelsesmedlemmer fra Venstre
Personer i Kraks Blå Bog (afdøde)
Sven A. Blomberg

Sven Arne Blomberg (født 2. juli 1950) er en dansk erhvervsleder og reserveofficer. Han har siden 1995 været adm. direktør for BRFkredit. Ved BRF's fusion med Jyske Bank i 2014 fortsatte Sven Blomnberg som vice-administererende direktør i Jyske Bank.

Han er vokset op i Vangede, uddannet reserveofficer og er pt. den eneste oberst af reserven i Danmark, studerede samfundsfag på Københavns Universitet, begyndte i Kgl. Brands sekretariat og læste samtidig på Handelshøjskolen i København, hvor han tog en HD i afsætningsøkonomi, senere suppleret med kurser på IMD i Lausanne. Allerede i 1989 blev han adm. direktør for Kgl. Brand og vicedirektør i Skandia Försikring AB.

Han har været bestyrelsesmedlem i Foreningen til unge Handelsmænds Uddannelse, Copenhagen Business School og Finanssektorens Uddannelsespolitiske Udvalg. Han har været formand for Reserveofficersforeningen i Danmark og er medlem af præsidiet for Kredsen Mars og Merkur Danmark og Folk og Forsvar, medstifter af Soldaterlegatet. I 2012 kom det frem, at Forsvarsministeriets konsulentbureau havde opfordret Blomberg til at søge jobbet som ny forsvarschef. Han søgte dog ikke stillingen, fordi han anså sig selv som værende for gammel.

Blomberg er Ridder af 1. grad af Dannebrog, bærer Fortjensttegnet for god tjeneste i forsvarets reserve, Reserveofficersforeningen i Danmarks hæderstegn, Norske Reserveofficerers Forbunds Hæderstegn (2009), Reserveofficersforbundets Fortjensttegn i Guld, Svenske Armés og Flyvevåbens Reserve Officersforbunds fortjensttegn.

Siden 1977 har han været gift med sygeplejerske Bodil Blomberg. Han har tre døtre.

Kilder og eksterne henvisninger 
 BRF kredit

Officerer fra Danmark
Danskere i 1900-tallet
Danskere i 2000-tallet
Foreningsformænd fra Danmark
Riddere af 1. grad af Dannebrog
Kreditforeningsdirektører fra Danmark
Personer i Kraks Blå Bog
Alumni fra Copenhagen Business School
André Lublin

Erik André Lublin (født 3. juli 1940, død 21. marts 2021) var en dansk erhvervsleder, der var administrerende direktør for PFA Pension 1985-2001. Det var Lublins underskrift, der blev forfalsket af Rasmus Trads fra PFA Byg i den såkaldte PFA-sag.

Lublin var uddannet cand.act. Under hans ledelse voksede PFA til at blive Danmarks største pensionsselskab. I 2005 udgav Lublin sammen med Claes Kastholm Hansen bogen  Opgør: Succes, svindel, krise i PFA, hvor han kritiserede sine efterfølgere i PFA.

Efter sin pensionering blev han i 2001 valgt ind i Gentofte Kommunalbestyrelse for Det Konservative Folkeparti. Han er officer af reserven og har været formand for Dansk Aktionærforening. 1991 blev han Ridder af Dannebrog.

Han er af polsk-jødisk afstamning,

Referencer 

Erhvervsfolk fra Danmark
Riddere af Dannebrog
Officerer fra Danmark
Foreningsformænd fra Danmark
Medlemmer af Gentofte Kommunalbestyrelse
Kommunalbestyrelsesmedlemmer fra Det Konservative Folkeparti
Personer i Kraks Blå Bog (afdøde)
Jake and Blake

Jake og Blake er en tv-serie der sendes på Disney Channel. Serien handler om tvillinger, der blev væk fra hinanden ved fødslen, og som hver især har fået en ny familie. Men da de mødes, udtænker de en plan, som går ud på at de bytter plads i nogle dage(siden de ligner hinanden).
Men ikke alle hopper på den og da deres venner og familie en af gangen finder ud af sandheden kommer der meget drama, Og det gælder også deres fjender.

Episoder 

Tv-serier fra Disney
Tv-serier for børn
Tv-serier fra 2000'erne
Tv-serier fra Argentina
Tv-programmer fra Disney Channel
Vildbjerg Cup

Vildbjerg Cup er en international ungdomsfodboldturnering for piger og drenge i alderen 7-17 år.

Vildbjerg Cup blev afviklet for 40. gang i 2018, og havde i 2017 besøg af 708 hold, ca. 10.000 spillere, ledere og trænere og derudover var der ca. 9.000 forældre og søskende indkvarteret på Vildbjerg Cups campingpladser. Dette gør Vildbjerg Cup til en af Europas største fodboldturneringer for ungdomshold og til et af de allerstørste idrætsarrangementer i Danmark.

Fodboldspillet er i højsædet, for Vildbjerg Cup afvikles på Vildbjerg Sports- & Kulturcenters 44 fantastiske velholdte græsbaner, og alle fodboldkampe dømmes af veluddannede fodbolddommere fra primært Herning Fodbolddommerklub, men også af dommere, der kommer fra klubber længere væk.

Note 

Fodboldturneringer
Cup
NK Maribor

NK Maribor er en fodboldklub fra Slovenien. Klubben blev stiftet 12. december 1960 på basis af en ældre klub. Deres første kamp blev spillet 5. februar 1961, i styrtende regnvejr, med 1.500 ellevilde tilskuere, mod Kovinar Maribor. Kampen blev vundet med 2-1. Klubben spiller sine hjemmekampe på Ljudski vrt Stadion.

Titler
 Slovenske mesterskaber (15): 1997, 1998, 1999, 2000, 2001, 2002, 2003, 2009, 2011, 2012, 2013, 2014, 2015, 2017 og 2019. 
 Slovenske pokalturnering (9): 1992, 1994, 1997, 1999, 2004, 2010, 2012, 2013 og 2016. 
 Superpokalturnering (4): 2009, 2012, 2013, 2014.

Historiske slutplaceringer

Prva liga

Referencer

Eksterne henvisninger 
 Klubbens officielle hjemmeside

Fodboldklubber i Slovenien
Etableret i 1960
Gunnar Skov Andersen

Gunnar Skov Andersen (20. august 1921 – 24. november 1982) var landsformand for Det Radikale Venstre og formand for FDB. Han var gårdejer i Vrå i Vendsyssel.

Højskolebonde og pacifist 
Gunnar Skov Andersen ejede Vrå Østergård i højskole- og stationsbyen Vrå i Nordjylland. I 1945 deltog han i Fredsvennernes Hjælpearbejde i Trøndenæs ved Harstad i Norge. Gennem mange år var han medlem af Aldrig Mere Krig, og han opstillede flere gange som radikal folketingskandidat med et pacifistisk program.

Politiker og andelssmand 
Gunnar Skov Anderen var bestyrelsesmedlem i flere andelsselskaber. 
Fra 1970 til 1978 var han medlem af Nordjyllands Amtsråd. 
Han var Det Radikale Venstres landformand fra 1974 til 1976. 
Derefter var han i en årrække formand for Fællesforeningen for Danmarks Brugsforeninger (FDB)

Eksterne henvisninger 
 

Amtsrådsmedlemmer fra Det Radikale Venstre
Pacifister fra Danmark
Personer i Kraks Blå Bog (afdøde)
Landmænd fra Danmark
Capriccio (opera)

Capriccio er Richard Strauss' sidste opera. Den har undertitlen "Et samtalestykke i musik" og fik premiere på Nationaltheater i München den 28. oktober 1942. Clemens Krauss og Strauss selv skrev den tyske libretto med udgangspunkt i Stefan Zweigs arbejde og senere Joseph Gregors arbejde på værket. Det meste af den endelige version af librettoen skyldes dog Krauss.

Roller

Synopsis 
På grevinde Madeleines slot er en generalprøve på Flamands nykomponerede sekstet i gang. Olivier og Flamand debatterer fordelene ved hhv. musik og dramatisk digtekunst. Teaterdirektøren La Roche vågner fra sin lur, og fortæller dem, at uden impresarioer var deres arbejde intet. Olivier har skrevet et nyt stykke til grevindens fødselsdag næste dag, og de går i gang med generalprøven. 

Grevinden og hendes bror, greven, diskuterer deres respektive bejlere. Greven driller sin søster med, at hendes kærlighed til musik er ligesom Flamands opmærksomhed. Til gengæld fortæller hun sin bror, at hans kærlighed til ord svarer til hans tiltrækning til skuespillerinden Clairon. Greven har en forkærlighed for korte affærer, mens grevinden ønsker langvarig kærlighed. Hun kan imidlertid ikke vælge mellem Flamand og Olivier. Clairon ankommer, og hun og Greven læser en scene fra Oliviers skuespil, der kulminerer i en kærlighedssonet. De tager af sted til generalprøven i teatret. 

Olivier fortæller grevinden, at sonetten er skrevet til hende. Flamand har sat sonetten i musik og synger den, hvilket Olivier finder frastødende. Olivier bliver bedt om at forkorte skuespillet. Flamand erklærer sin kærlighed til grevinden. Hun beder ham om at møde hende i biblioteket næste morgen, hvor hun vil kundgøre sit valg. Der bliver serveret forfriskninger, og dansere og sangere underholder gæsterne. La Roche beskriver fødselsdagsunderholdningens to dele, "Pallas Athenes fødsel" efterfulgt af "Karthagos fald". Gæsterne spotter ham, men La Roche forsvarer sin tro på teatret. Efter at han har udfordret Flamand og Olivier til at skabe nye mesterværker, beder grevinden dem samarbejde om en opera. Greven foreslår samme eftermiddags begivenheder som tema.

Greven og Clairon tager til Paris med teatertruppen. I sidste scene erfarer grevinden, under månens skin, at både Olivier og Flamand vil møde hende i biblioteket for at høre om slutningen. Hun kan stadig ikke beslutte sig og synger om ordenes og musikkens uadskillelighed. Hun ser sig selv i spejlet for at træffe en beslutning. Major-Domo annoncerer, at middagen er parat, hvorefter operaen slutter.

Optagelser

Referencer

Eksterne henvisninger 
 Hjemmeside om Capriccio 
 Synopsis  
 Libretto 
 Diskografi

Operaer af Richard Strauss
Els Pets

Els Pets er en katalansk rockgruppe, der startede i 1985. Gruppens forsangerer LLuis Gavaldà.

Els Pets stammer fra Taragon i Spanien og blev kendt første i Katalonien inden de bliver også kendt i hele Spanien. De synger også på katalansk som det er andet spansk sprog i Spanien.

album  

 maqueta (1985) 
 els pets (1989) 
 Respira (2001) 
 com anar al cel i tomar (2007) 
 fragil (2010)

Musikgrupper fra Spanien
Etableret i 1985
Viceamtsborgmester

Viceamtsborgmester var betegnelsen for amtsrådenes næstformænd mellem 1970 og 2007. En viceborgmester var også stedfortræder for amtsborgmesteren. Der var to viceamtsborgmestre i hvert amt.

Kendte viceamtsborgmestre 
Per Bisgaard, viceamtsborgmester i Viborg Amt, borgmester i Aalestrup 1998-2001, Kommunalbestyrelsesmedlem i Vesthimmerland fra 2006, folketingsmedlem fra 2007. 
Knud Larsen, viceamtsborgmester i Storstrøms Amt 1998-2001, borgmester på Møn 1992-1997 og 2001-2006.
Bent Normann Olsen, viceamtsborgmester i Storstrøms Amt 1982-1990 og 2002-2004, amtsborgmester 2004-2006, næstformand for Region Sjælland fra 2006.  
Henrik Thorup, viceamtsborgmester i Københavns Amt 2002-2006, 2. næstformand i Region Hovedstaden fra 2006, statsrevisor fra 1998 (næstformand fra 2006), gift med Pia Kjærsgaard.  
Jens Peter Jensen (1922-1993), viceamtsborgmester i Fyns Amt 1970-1978, folketingsmedlem i over 20 år (valgt første gang i 1964), far til udenrigsminister Uffe Ellemann-Jensen og farfar til miljømister Karen Ellemann.   
Jan Boye, viceamtsborgmester i Fyns Amt 1994-2001, amtsborgmester 2002-2006, borgmester i Odense 2006-2009.    
Jørgen Winther, viceamtsborgmester i Århus Amt fra 1994, medlem af det midtjyske regionsråd fra 2010, folketingsmedlem 1988-2007.  

 Viceamtsborgmester
Børsmose

Børsmose er navnet på et område i Vester Horne Herred i Ål Sogn, Varde Kommune, hvor der har boet bønder og fiskere i århundreder. Børsmose er nu mest kendt for Børsmose strand.

Ekspropriationen 
I 1967 eksproprieres områderne Kærgård, Børsmose og Grærup til brug for militære aktioner.

Brikby 
I Børsmose har militæret indrettet sig med hovedafdeling på den gamle gård kaldet Store Brik eller Brikgård. Lige nedenfor denne har man opført en by kaldet Brikby til brug ved øvelser.

Kirken 

Når borgerne i Børsmose, Kærgård, Grærup og Vejers skulle i kirke, måtte de den lange vej til Ål Kirke i Oksbøl. Men i 1902 byggede man Børsmose Kirke centralt i Børsmose, så borgerne nu nemmere kom dertil.

Lokaliteter i Varde Kommune
Avernakø Kirke

Avernakø Kirke er en kirke i Avernakø Sogn, Fåborg Provsti (Fyens Stift). Den ligger på øen Avernakø, ca. 8 km syd for Faaborg.

Avernakø Sogn blev oprettet i 1536 som det førtste nye sogn efter Reformationen med kongebrev fra Christian 3. af 31. oktober 1536, der gav tilladelse til, at Avernakø blev egen menighed med egen kirke og præst. Kirken blev indviet i 1542, og var oprindelig et bindingsværkshus af munkesten og marksten. I 1631 til ca. 1670 blev der foretaget en større ombygning af kirken, og i 1876 fik kirken sin nuværende form med klokketårn. I 1913 overgik kirken fra Hvidkilde til Avernakø menighed. To malmstager på alteret er de ældste genstande, der stod i den oprindelige trækirke. Maleriet på altertavlen er en kopi af Tizianos Skattens Mønt.

Noter

Eksterne kilder og henvisninger 

 "Danmarks første reformationskirke"  fra Avernak.dk med kongebrevet på tillempet nudansk
 Tegninger  af de forskellige kirker
 Avenakø Kirke hos KortTilKirken.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Kirke
Avernakø Pastorat

Avernakø Pastorat er et pastorat, som består af sognet Avernakø Sogn.

Sognepræster og kirkebogsførere 
Til embedet hører forpligtelse til hjælp i Fåborg Pastorat.
 1962-1966 E.B. Andersen
 1966-1977 Frits Raven
 1977-1979 vakant
 1979-1999 Sven Vest
 1999- Sisse Simone (1944-)

Fyens Stift
Pastorat
Pastorater i Folkekirken
Zhumadian

Zhumadian (驻马店; pinyin: Zhùmǎdiàn) er en by på præfekturniveau i provinsen Henan i det centrale Kina. Præfekturet har et areal på 	15,083 km2, og befolkningen  anslås  til 8,26 millioner mennesker (2004).

Administrative enheder 
Zhumadian består af et bydistrikt og ni amter:
Bydistriktet Yicheng (驿城区), 770 km², 580.000 indbyggere, sæde for lokalregeringen;
 Amtet Queshan (确山县), 1.783 km², 500.000 indbyggere;
 Amtet Biyang (泌阳县), 2.789 km², 950.000 indbyggere;
 Amtet Suiping (遂平县), 1.080 km², 540.000 indbyggere;
 Amtet Xiping (西平县), 1.098 km², 840.000 indbyggere;
 Amtet Shangcai (上蔡县), 1.517 km², 1,36 millioner indbyggere;
 Amtet Runan (汝南县), 1.306 km², 780.000 indbyggere;
 Amtet Pingyu (平舆县), 1.285 km², 940.000 indbyggere;
 Amtet Xincai (新蔡县), 1.442 km², 1,02 millioner indbyggere;
 Amtet Zhengyang (正阳县), 1.904 km², 740.000 indbyggere.

Landbruk

I det lokale landbrug produceres der især hvede, majs, peanuts, sesamfrø, grøn bønne og tobak.

Historie
Byens gamle navn var Yicheng. Den begyndte som en karavanestation. I Tang-dynastiets dage beordrede en kejser sine soldater til at  bringe litchi fra Guangdong til sin søde prinsesse Yang som elskede smagen af disse frugter.  Zhumadian (Yicheng) var en af karavanestationerne på rejsen.

I præfekturet ligger Banqiao Dæmningen, der efter en tyfon i 1975 brød sammen med store oversvømmelser til følge. Det antages at mindst 160.000 mennesker døde af direkte skader samt sygdomme i kølvandet af tyfonen..  

Et andet trist kapitel i Kinas historie udspandt sig i og omkring Zhumadian i 1980'erne. Driftige folk begyndte at samle blod fra landsbybefolkningen og solgte det til lokale sygehus. Desværre brugte de de samme nåle fra person til person uden nogen sterilisering imellem, med det resultat at mange blodgivere og patienter blev smittet med HIV. I nogle landsbyer i området blev så godt som alle indbyggere AIDS-ofre.

Trafik

Jernbane
Jingguangbanen, som er toglinjen mellem Beijing i nord og Guangzhou i syd, har stoppested her. Denne stærkt trafikerede jernbanelinje passerer blandt andet Baoding, Shijiazhuang, Handan, Anyang,  Zhengzhou, Wuhan, Changsha og Shaoguan.

Vej
Kinas rigsvej 107 fører gennem området. Den løber fra Beijing til Shenzhen (ved Hongkong, og passerer provinshovedstedene Shijiazhuang, Zhengzhou, Wuhan, Changsha og Guangzhou.

Referencer 

Bypræfekturer i Henan
Per Spook

Per Spook (født 2. juli 1939 i Oslo) er en norsk modeskaber og tøjdesigner, som arbejder i Paris i Frankrig.
              
I 1959 tog Spook diplomeksamen ved modelinien på Statens håndverks- og kunstindustriskole i Oslo. Senere blev han student ved L’Ècole da la Chambre de la couture parisienne i Paris, og i 1960 blev han lærling hos Christian Dior. 

I 1977 åbnede han sit modehus i Paris, og året efter blev han tildelt Gullsynålen for største kreativitet for sin efterår/vinterkollektion 1978-1979. Denne kollektion fik han også Gullfingerbølet for. I 1995 lukkede han modehuset i Paris.

Per Spook arbejder fremdeles som designer og kreerer hvert år Prêt-à-porter under sit eget navn i Japan.

Spook er kendt for sin forkærlighed for sort-hvid. Hans udstillingerne bærer ofte præg af temaer som grafiske mønstre og inspiration fra nordisk natur og klima. I 2003 modtog han St. Olavs Orden, og i 2005 blev han hædret med norsk motebransjes ærespris.

Modeskabere fra Norge
Prismodtagere
Personer fra Oslo
Ildo Maneiro

Ildo Enrique Maneiro Ghezzi (født 4. august 1947 i Mercedes, Uruguay) er en tidligere uruguayansk fodboldspiller, der spillede som midtbanespiller hos Nacional og Peñarol i sit hjemland, samt for franske Olympique Lyon. Han spillede mellem 1970 og 1979 desuden 33 kampe for Uruguays landshold, som han blandt andet var med til at føre frem til semifinalerne ved VM i 1970.

Efter sit karrierestop var Maneiro træner for både spanske Real Zaragoza, og for Uruguays landshold.

Eksterne henvisninger 
 Playerhistory.com spillerinfo

Fodboldspillere fra Uruguay
Fodboldspillere fra Club Nacional de Football
Fodboldspillere fra Club Atlético Peñarol
Fodboldtrænere fra Uruguay
Fodboldspillere fra Olympique Lyon
Julefreden (1. verdenskrig)

Julefreden eller julevåbenstilstanden er almindeligvis betegnelser for et antal kortvarige, uofficielle våbenstilstande mellem de krigsførende parter i skyttegravskrigen under 1. verdenskrig. Våbenstilstandene fandt sted i julen 24. eller 25. december i krigsårene 1914, 1915 og 1916.

Første tilfælde af julevåbenstilstand fandt sted på fronten ved Ieper mellem britiske og tyske tropper 24. december 1914, hvor tyske tropper begyndte at pynte op i deres skyttegrave med blandt andet levende lys, hvorpå de begyndte at synge julesange. De sang blandt andet sangen "Stille Nacht, heilige Nacht," som er skrevet på tysk af hjælpepræsten Joseph Mohr fra Østrig, med musik af Franz Xaver Gruber og oversat til mange sprog. Blandt andet engelsk, hvor den er kendt som "Silent night, holy night".  Dette fik briterne til at synge med på deres eget sprog, hvorpå der blev råbt julehilsner på tværs af fronten. Dette førte videre til, at der kom små udflugter fra begge sider til ingenmandslandet mellem skyttegravene, hvor der blev udvekslet flere hilsner og små gaver. Artilleriet forblev hele natten overordnet set tavse, men der var også tilfælde af, at soldater, der vovede sig ud i ingenmandsland, blev dræbt af modstanderne. Stilstanden varede julenatten over og på visse dele af fronten til nytårsdag.

Optrinnet gentog sig den følgende juleaften, hvor der også blev gennemført en fodboldkamp i ingenmandsland. Samme år var der tilfælde af våbenstilstande mellem franske og tyske tropper, som også forekom i 1916.

Julevåbenstilstandene er siden blevet behandlet i fiktion, såvel romaner som film og digte og sange. Et eksempel er filmen Joyeux Noël fra 2005 af Christian Carion.

Eksterne henvisninger 

1. verdenskrig
Freden (1. verdenskrig)
Begivenheder i 1914
Bartholomeus van der Helst

Bartholomeus van der Helst (født 1613 i Haarlem, Nederland, begravet 16. december 1670 i Amsterdam, Nederland) var en nederlandsk portrætmaler.

Eksterne henvisninger 
 Collection of works at http://www.artrenewal.org/ artrenewal.org
 Bartholomeus van der Helst

Malere fra Nederlandene
Personer fra Haarlem
Thorkild Møller

Thorkild Møller (17. august 1932 – 25. februar 2022), toldkontrollør og politiker. Har været landsformand for Det Radikale Venstre samt medlem af Ribe Amtsråd og Gladsakse Kommunalbestyrelse.

Bopæl
Thorkild Møller kommer fra Vendsyssel. Han boede i mange år i Bagsværd. I 1999 flyttede han til Sønderho på Fanø.

Landspolitiker
Thorkild Møller var landsformand for Radikal Ungdom fra 1959 til 1962. I 1970'erne var han formand for Det Radikale Venstres organisationsudvalg. Han var partiets landsformand fra 1978 til 1993. Han har gennem mange år været medlem af den radikale hovedbestyrelse og aktiv i adskillige af partiets udvalg.

Han har i flere peioder været sit partis repræsentant i Landsskatteretten og i Danmarks Radios bestyrelse.

Kommunal- og amtspolitiker
Thorkild Møller var medlem af og Gladsakse Kommunalbestyrelse fra 1970 til 1979. I denne periode var han også udvalgsformand, bl.a. som formand for skoleudvalget. 
  
Thorkild Møller blev valgt ind i Ribe Amtsråd i november 2001. Han sad derefter i amtsrådet indtil amtets nedlæggelse ved udgangen af 2006. Han var medlem af tre af amtsrådets udvalg (Socialudvalget, Undervisnings- og Kulturudvalget samt Psykiatriudvalget). I 2002-2006 var han også medlem af Landsbyrådet i Ribe Amt.

Musik og museer
Fra 1999 spiller Thorkild Møller violin i folkemusikorkesteret “De samspilsramte”. I år 2000 blev han medlem af medlem
af Fanø Kunstmuseums bestyrelse, af bestyrelsen for “Fonden Gamle Sønderho” og af Ribe Amts Museumsråd.
 

 

Amtsrådsmedlemmer fra Det Radikale Venstre
Kommunalbestyrelsesmedlemmer fra Det Radikale Venstre
Medlemmer af DRs bestyrelse (tidligere Radiorådet)